
68                                           DR 31.3.2016                                                                             

 

Setelah diperbadankan, suatu syarikat merupakan suatu entiti perundangan yang 
berasingan dengan ahlinya atau separate legal entity yang berkekalan serta diberikan 
kapasiti tidak terhad atau unlimited capacity untuk menjalankan apa-apa aktiviti yang sah di 
sisi undang-undang. Ini termasuk kuasa untuk mengambil tindakan undang-undang atau 
diambil tindakan undang-undang, kuasa untuk memiliki dan menjual aset dan hartanah 
serta memasuki sebarang transaksi yang dibolehkan mengikut perundangan. 

Penggal 3 mengandungi peruntukan berkenaan sekatan ke atas anak syarikat 
daripada menjadi anggota syarikat pemegangannya kecuali dalam keadaan di mana anak 
syarikat tersebut menjalankan aktiviti sebagai peniaga sekuriti atau participating dealer 
yang dibenarkan di bawah exchange credit fund yang dikeluarkan di bawah Akta 
Perkhidmatan Pasaran Modal 2007; 

■1610 

Penggal 4 merangkumi peruntukan berkenaan nama suatu syarikat termasuk 
nama yang dibenarkan untuk digunakan serta proses kelulusan nama. Penggal ini juga 
turut menerangkan bahawa orang ramai juga boleh memilih untuk membuat permohonan 
penyimpanan nama atau name reservation sekiranya ada keperluan berbuat demikian.   

Penggal 5 mengandungi peruntukan berkenaan perlembagaan syarikat di mana 
syarikat mempunyai pilihan untuk mempunyai perlembagaan. Penggal ini juga 
menerangkan kesan serta keperluan yang perlu dipatuhi sekiranya sesuatu syarikat memilih 
untuk mempunyai perlembagaan termasuk prosedur untuk meminda atau mengubah 
perlembagaan tersebut. Penggal ini juga menjelaskan keperluan syarikat berhad menurut 
jaminan untuk mempunyai Perlembagaan serta perkara-perkara yang perlu dimuatkan 
dalam perlembagaan tersebut. 

Penggal 6 merangkumi peruntukan berkenaan penukaran status suatu syarikat 
tidak terhadap kepada syarikat berhad serta penukaran status syarikat persendirian kepada 
syarikat awam dan sebaliknya.   

Penggal 7 mengandungi peruntukan yang terpakai kepada jenis syarikat tertentu. 
Penggal ini memberikan takrifan syarikat persendirian dan sekatan yang terpakai kepada 
syarikat persendirian dalam menawarkan saham atau deposit kepada pihak awam serta 
keadaan di mana pengecualian diberikan. Penggal ini juga menjelaskan bahawa 
penubuhan syarikat menurut jaminan hanya boleh ditubuhkan untuk tujuan tertentu sahaja 
termasuk bagi menggalakkan perdagangan dan industri, sains, kebajikan serta apa-apa 
tujuan yang memberi manfaat kepada masyarakat dan negara.  Apa-apa keuntungan yang 
diperolehi hendaklah digunakan untuk tujuan tersebut.   

Penggal 8 memperkatakan perkara-perkara berhubung pejabat berdaftar dan 
daftar-daftar yang perlu disimpan. Penggal menerangkan kewajipan syarikat untuk 
mempunyai pejabat berdaftar yang perlu dibuka sewaktu masa perniagaan serta kewajipan 
untuk menyimpan daftar dan dokumen. Penggal ini juga membolehkan orang awam 
memeriksa dan meminta sesalinan daftar dan dokumen tertentu yang disimpan oleh 
syarikat. Penggal ini turut menerangkan keperluan syarikat untuk memaklumkan kepada 
pendaftar butiran dan perubahan terhadap daftar-daftar tertentu seperti daftar anggota 
syarikat dan daftar pegawai dan setiausaha syarikat. Penggal ini juga menerangkan kausa 
syarikat untuk meminta maklumat berhubung pemegangan saham termasuk kepentingan 
beneficial atas inisiatif sendiri atau atas arahan pendaftar, Suruhanjaya Sekuriti atau Bursa 
Saham. 

Penggal 9 menerangkan peruntukan berkenaan penyempurnaan dokumen dan 
kontrak termasuk penyempurnaan dokumen menggunakan meterai syarikat atau company 
seal sekiranya ada.   

Penggal 10 mengandungi peruntukan berkenaan penyata tahunan yang perlu 
diserah simpan oleh syarikat setiap tahun dalam tempoh 30 hari daripada tarikh ulang tahun 
pemerbadanan syarikat tersebut. 

Bahagian III, menerangkan perkara-perkara berkenaan pengurusan dan 
pentadbiran sesebuah syarikat dan ter bahagi kepada lapan penggal seperti berikut, 
Penggal 1 Bahagian III, ini mengandungi peruntukan berkenaan syer dan pengekalan 
modal dan terbahagi kepada 11 subpenggal.   



Setelah diperbadankan, suatu syarikat merupakan suatu entiti perundangan yang berasingan dengan ahlinya atau separate legal entity yang berkekalan serta diberikan kapasiti tidak terhad atau unlimited capacity untuk menjalankan apa-apa aktiviti yang sah di sisi undang-undang. Ini termasuk kuasa untuk mengambil tindakan undang-undang atau diambil tindakan undang-undang, kuasa untuk memiliki dan menjual aset dan hartanah serta memasuki sebarang transaksi yang dibolehkan mengikut perundangan. Penggal 3 mengandungi peruntukan berkenaan sekatan ke atas anak syarikat daripada menjadi anggota syarikat pemegangannya kecuali dalam keadaan di mana anak syarikat tersebut menjalankan aktiviti sebagai peniaga sekuriti atau participating dealer yang dibenarkan di bawah exchange credit fund yang dikeluarkan di bawah Akta Perkhidmatan Pasaran Modal 2007; #1610. Penggal 4 merangkumi peruntukan berkenaan nama suatu syarikat termasuk nama yang dibenarkan untuk digunakan serta proses kelulusan nama. Penggal ini juga turut menerangkan bahawa orang ramai juga boleh memilih untuk membuat permohonan penyimpanan nama atau name reservation sekiranya ada keperluan berbuat demikian. Penggal 5 mengandungi peruntukan berkenaan perlembagaan syarikat di mana syarikat mempunyai pilihan untuk mempunyai perlembagaan. Penggal ini juga menerangkan kesan serta keperluan yang perlu dipatuhi sekiranya sesuatu syarikat memilih untuk mempunyai perlembagaan termasuk prosedur untuk meminda atau mengubah perlembagaan tersebut. Penggal ini juga menjelaskan keperluan syarikat berhad menurut jaminan untuk mempunyai Perlembagaan serta perkara-perkara yang perlu dimuatkan dalam perlembagaan tersebut. Penggal 6 merangkumi peruntukan berkenaan penukaran status suatu syarikat tidak terhadap kepada syarikat berhad serta penukaran status syarikat persendirian kepada syarikat awam dan sebaliknya. Penggal 7 mengandungi peruntukan yang terpakai kepada jenis syarikat tertentu. Penggal ini memberikan takrifan syarikat persendirian dan sekatan yang terpakai kepada syarikat persendirian dalam menawarkan saham atau deposit kepada pihak awam serta keadaan di mana pengecualian diberikan. Penggal ini juga menjelaskan bahawa penubuhan syarikat menurut jaminan hanya boleh ditubuhkan untuk tujuan tertentu sahaja termasuk bagi menggalakkan perdagangan dan industri, sains, kebajikan serta apa-apa tujuan yang memberi manfaat kepada masyarakat dan negara. Apa-apa keuntungan yang diperolehi hendaklah digunakan untuk tujuan tersebut. Penggal 8 memperkatakan perkara-perkara berhubung pejabat berdaftar dan daftar-daftar yang perlu disimpan. Penggal menerangkan kewajipan syarikat untuk mempunyai pejabat berdaftar yang perlu dibuka sewaktu masa perniagaan serta kewajipan untuk menyimpan daftar dan dokumen. Penggal ini juga membolehkan orang awam memeriksa dan meminta sesalinan daftar dan dokumen tertentu yang disimpan oleh syarikat. Penggal ini turut menerangkan keperluan syarikat untuk memaklumkan kepada pendaftar butiran dan perubahan terhadap daftar-daftar tertentu seperti daftar anggota syarikat dan daftar pegawai dan setiausaha syarikat. Penggal ini juga menerangkan kausa syarikat untuk meminta maklumat berhubung pemegangan saham termasuk kepentingan beneficial atas inisiatif sendiri atau atas arahan pendaftar, Suruhanjaya Sekuriti atau Bursa Saham. Penggal 9 menerangkan peruntukan berkenaan penyempurnaan dokumen dan kontrak termasuk penyempurnaan dokumen menggunakan meterai syarikat atau company seal sekiranya ada. Penggal 10 mengandungi peruntukan berkenaan penyata tahunan yang perlu diserah simpan oleh syarikat setiap tahun dalam tempoh 30 hari daripada tarikh ulang tahun pemerbadanan syarikat tersebut. Bahagian III, menerangkan perkara-perkara berkenaan pengurusan dan pentadbiran sesebuah syarikat dan ter bahagi kepada lapan penggal seperti berikut, Penggal 1 Bahagian III, ini mengandungi peruntukan berkenaan syer dan pengekalan modal dan terbahagi kepada 11 subpenggal.